title: Rozhodnutie predsedu Európskej Komisie z  2. decembra 2009 o podpisovaní nariadení, smerníc a rozhodnutí Komisie, ktoré neuvádzajú, komu sú určené [K(2009) 9848]

text:
               17.12.2009

               SK

               Úradný vestník Európskej únie

               L 332/78

      ROZHODNUTIE PREDSEDU EURÓPSKEJ KOMISIE

   z 2. decembra 2009
   o podpisovaní nariadení, smerníc a rozhodnutí Komisie, ktoré neuvádzajú, komu sú určené
   [K(2009) 9848]
   PREDSEDA EURÓPSKEJ KOMISIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie, a najmä na jej článok 297 ods. 2,
   so zreteľom na Zmluvu o založení Európskeho spoločenstva pre atómovú energiu,
   PRIJAL TOTO ROZHODNUTIE:
   Článok 1
   Nariadenia, smernice a rozhodnutia Komisie, ktoré neuvádzajú, komu sú určené, prijaté na základe ústneho postupu podľa článku 8 Rokovacieho poriadku Komisie podpisuje predseda prostredníctvom súhrnnej zápisnice počas zasadnutia Komisie, na ktorom sú prijaté. Uvedenú zápisnicu podpisuje predseda Komisie alebo jej člen, ktorý ho zastupuje podľa poradia stanoveného predsedom.
   Nariadenia, smernice a rozhodnutia Komisie, ktoré neuvádzajú, komu sú určené, prijaté na základe písomného postupu podľa článku 12 rokovacieho poriadku sa uvedú v dennom zázname. Denné záznamy sa uvedú v súhrnnej zápisnici vypracovanej pre zasadnutie Komisie v súlade s článkom 17 ods. 1 rokovacieho poriadku, ktorú predseda podpisuje počas zasadnutia, a pripoja sa k nej. Predseda však na generálneho tajomníka deleguje podpisovanie tých aktov, ktoré sú natoľko naliehavé, že s ich uverejnením a nadobudnutím účinnosti nie je možné čakať do ďalšieho zasadnutia Komisie.
   Podpisovanie nariadení, smerníc a rozhodnutí Komisie, ktoré neuvádzajú, komu sú určené, prijatých na základe splnomocnenia podľa článku 13 rokovacieho poriadku sa deleguje na členov Komisie, na ktorých sú prenesené prijímacie právomoci.
   Podpisovanie nariadení, smerníc a rozhodnutí Komisie, ktoré neuvádzajú, komu sú určené, prijatých na základe delegovania alebo subdelegovania podľa článkov 13, 14 a 15 rokovacieho poriadku sa deleguje na delegovaných úradníkov, na ktorých sú prenesené prijímacie právomoci.
   Článok 2
   Toto rozhodnutie sa uplatňuje od 1. decembra 2009.

      V Bruseli 2. decembra 2009

            Predseda

         José Manuel BARROSO


title: Rozhodnutie Komisie z  22. októbra 2013 , ktorým sa zriaďuje expertná skupina Komisie pre zdaňovanie digitálnej ekonomiky

text:
               30.10.2013

               SK

               Úradný vestník Európskej únie

               C 316/11

         ROZHODNUTIE KOMISIE
   z 22. októbra 2013,
   ktorým sa zriaďuje expertná skupina Komisie pre zdaňovanie digitálnej ekonomiky
   2013/C 316/07
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               V článkoch 113 a 115 zmluvy sa Európskej únii a členským štátom ukladá úloha zabezpečiť vytvorenie a fungovanie vnútorného trhu.

               (2)

               Vzhľadom na potrebu vypracovať komplexnú pozíciu Únie v daňových záležitostiach v digitálnej ekonomike môže Komisia potrebovať využitie odborných poznatkov špecialistov zoskupených v poradnom orgáne.

               (3)

               Z tohto dôvodu je potrebné zriadiť expertnú skupinu v oblasti zdaňovania digitálnej ekonomiky a určiť jej úlohy a štruktúru.

               (4)

               Expertná skupina by mala analýzou existujúcich otázok pomôcť vypracovať komplexnú pozíciu Únie v daňových záležitostiach v digitálnej ekonomike a poskytnúť Komisii súbor riešení týchto otázok.

               (5)

               Expertná skupina by mala byť pomerne malá, aby mohla rýchlo napredovať a vykázať výsledky. Mala by sa skladať z jednotlivcov s dôkladnou znalosťou a praktickými skúsenosťami v digitálnej ekonomike, jednotlivcov s akademickou minulosťou v zdaňovaní alebo ekonómii, alebo v obidvoch, a z jednotlivcov s odbornými znalosťami a skúsenosťami v oblasti zdaňovania, a pokiaľ možno s praktickými skúsenosťami v oblasti zdaňovania digitálnej ekonomiky. S cieľom preukázať autoritu skupiny a zaistiť jej nezávislosť by mal skupine predsedať člen s významnými politickými skúsenosťami.

               (6)

               Mali by sa stanoviť pravidlá pre zverejňovanie informácií členmi expertnej skupiny.

               (7)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 (1).

               (8)

               Malo by sa stanoviť obdobie uplatňovania tohto rozhodnutia,

         ROZHODLA TAKTO:
   Článok 1
   Predmet úpravy
   Týmto sa zriaďuje expertná skupina pre zdaňovanie digitálnej ekonomiky (ďalej len „expertná skupina“).
   Článok 2
   Úlohy
   1.   Úlohou expertnej skupiny je:

               a)

               pomáhať Komisii pri príprave legislatívnych návrhov alebo iných politických iniciatív;

               b)

               monitorovať vývoj daňovej politiky týkajúcej sa digitálnej ekonomiky;

               c)

               uskutočňovať výmenu skúseností a osvedčených postupov v oblasti zdaňovania digitálnej ekonomiky;

               d)

               prispievať svojimi predstavami o zdaňovaní digitálnej ekonomiky, skúmať možné alternatívne základy zdaňovania okrem tých, ktoré sú zavedené v súčasnosti, s prihliadnutím na špecifiká EÚ, ale zároveň zohľadňovať aj vývoj celosvetovej politiky;

               e)

               vypracovať komplexnú analýzu vzťahov medzi operáciami spoločností pôsobiacich v oblasti digitálnej ekonomiky v rámci EÚ a ich priamym alebo nepriamym podielom na daňových príjmoch členských štátov, a akýchkoľvek nedostatkov v rámci prispôsobenia súčasných medzinárodných daňových pravidiel digitálnej ekonomike;

               f)

               poskytovať Komisii rad možných alternatív na riešenie najdôležitejších otázok zistených v priebehu analýzy uvedenej v písmene e) a uviesť pritom riziká, možné dôsledky a hospodársky a finančný vplyv na EÚ ku každej z alternatív.

         2.   Expertná skupina predloží Komisii správu o svojej činnosti do 1. júla 2014.
   Článok 3
   Konzultácia
   Komisia môže s expertnou skupinou konzultovať v akejkoľvek záležitosti týkajúcej sa digitálnej ekonomiky.
   Článok 4
   Členstvo a vymenúvanie
   1.   Expertnú skupinu tvorí minimálne šesť a maximálne sedem členov:

               a)

               jeden člen vymenovaný na základe osobnej spôsobilosti, ktorý má všeobecné hospodárske, právne alebo finančné vzdelanie a je všeobecne uznávaný v politike;

               b)

               jeden alebo dvaja členovia vymenovaní na základe osobnej spôsobilosti, ktorí majú dôkladné znalosti a praktické skúsenosti v digitálnej ekonomike;

               c)

               jeden alebo dvaja členovia vymenovaní na základe osobnej spôsobilosti, ktorí majú pôvodné akademické vzdelanie v daňovníctve alebo ekonómii, alebo v obidvoch;

               d)

               jeden alebo dvaja členovia vymenovaní na základe osobnej spôsobilosti, ktorí majú odborné znalosti a praktické skúsenosti v daňovníctve, pokiaľ možno s praxou v zdaňovaní digitálnej ekonomiky.

         2.   Člena uvedeného v odseku 1 písm. a) vymenúva komisár zodpovedný za dane a colnú úniu. Členov uvedených odseku 1 v písm. b), c) a d) vymenúva generálny riaditeľ pre dane a colnú úniu z radov špecialistov s odbornosťou v oblastiach uvedených v článkoch 2 a 3, ktorí zareagovali na výzvu na predkladanie prihlášok.
   3.   Členovia sa vymenúvajú na obdobie do 1. júla 2014. Zostávajú vo funkcii až do uplynutia ich funkčného obdobia, pokiaľ nie sú vylúčení alebo nahradení.
   4.   Členov, ktorí už nedokážu efektívne prispievať k práci skupiny, ktorí sa vzdali funkcie alebo ktorí nedodržiavajú podmienky stanovené v odseku 2 druhom pododseku tohto článku alebo v článku 399 Zmluvy, možno do konca ich funkčného obdobia vylúčiť alebo nahradiť inou osobou.
   5.   Členovia konajú nezávisle a vo verejnom záujme.
   6.   Mená členov skupiny sa uverejnia v registri expertných skupín Komisie a podobných subjektov (ďalej len „register“).
   7.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Expertnej skupine predsedá člen uvedený v článku 4 ods. 1 písm. a).
   2.   Komisár zodpovedný za dane a colnú úniu vymenuje zástupcu Komisie, ktorý môže prizývať odborníkov, ktorí nie sú členmi skupiny a ktorí majú odbornú kvalifikáciu zodpovedajúcu prerokúvanej téme alebo programu, aby sa zúčastňovali na činnosti skupiny na ad hoc báze.
   3.   Členovia expertnej skupiny, ako aj prizvaní odborníci, musia dodržiavať povinnosť zachovávať služobné tajomstvo stanovenú v zmluvách a ich vykonávacích predpisoch, ako aj bezpečnostné predpisy Komisie týkajúce sa ochrany utajovaných skutočností EÚ, stanovené v prílohe k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (2). V prípade nedodržania týchto povinností môže Komisia prijať všetky primerané opatrenia.
   4.   Zasadnutia expertnej skupiny sa konajú v priestoroch Komisie, ak expertná skupina nerozhodne inak, pričom takéto rozhodnutie musí schváliť zástupca Komisie. Služby sekretariátu zabezpečuje Komisia. Na stretnutiach expertnej skupiny sa môžu zúčastniť aj iní úradníci Komisie, ktorí sú zainteresovaní na preberaných otázkach.
   5.   Skupina prijíma svoj rokovací poriadok na základe štandardného rokovacieho poriadku pre expertné skupiny.
   6.   Komisia sprístupní všetky príslušné dokumenty, napríklad programy zasadnutí, zápisnice a návrhy účastníkov, a to buď priamo v registri, alebo prostredníctvom odkazu z registra na príslušnú webovú stránku, na ktorej sa nachádzajú dané informácie. Dokument sa nesmie zverejniť, ak by jeho sprístupnenie mohlo poškodiť verejný alebo súkromný záujem, ako sa ustanovuje v článku 4 nariadenia (ES) č. 1049/2001.
   Článok 6
   Výdavky súvisiace so zasadnutiami
   1.   Účastníci podieľajúci sa na činnostiach expertnej skupiny nie sú za poskytované služby odmeňovaní.
   2.   Cestovné náklady a náklady na pobyt, ktoré účastníkom vznikli v súvislosti s činnosťou expertnej skupiny, uhrádza Komisia v súlade s predpismi platnými v Komisii.
   3.   Náhrada za výdavky uvedené v ods. 2 sa poskytuje do výšky dostupných finančných prostriedkov, ktoré sú pridelené v rámci ročného postupu prideľovania finančných prostriedkov.
   Článok 7
   Uplatňovanie
   Toto rozhodnutie sa uplatňuje do 1. júla 2014.

      V Bruseli 22. októbra 2013

            Za Komisiu

         Algirdas ŠEMETA

            člen Komisie

      (1)  Ú. v. ES L 8, 12.1.2001, s. 1.

      (2)  Ú. v. ES L 317, 3.12.2001, s. 1.


title: 2008/658/ES: Rozhodnutie Rady z  24. júla 2008 , ktorým sa vymenúvajú dvaja náhradníci za Taliansko do Výboru regiónov

text:
               12.8.2008

               SK

               Úradný vestník Európskej únie

               L 215/4

      ROZHODNUTIE RADY

   z 24. júla 2008,
   ktorým sa vymenúvajú dvaja náhradníci za Taliansko do Výboru regiónov
   (2008/658/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Roberta COSOLINIHO sa vo Výbore regiónov uvoľnilo jedno miesto náhradníka. V dôsledku zmeny mandátu pána Franca IACOPA sa uvoľnilo jedno miesto náhradníka,

         ROZHODLA TAKTO:
   Článok 1
   Do Výboru regiónov sa za náhradníkov na zvyšný čas funkčného obdobia, ktoré trvá do 25. januára 2010, vymenúvajú:

               —

               pán Renzo TONDO, Presidente della Regione Friuli Venezia Giulia,

               —

               pán Franco IACOP, Consigliere della Regione Friuli Venezia Giulia (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2008

            Za Radu

            predseda

         B. HORTEFEUX

      (1)  Ú. v. EÚ L 56, 25.2.2006, s. 75.


title: Rozhodnutie Európskeho parlamentu (EÚ) 2015/1645 z 29. apríla 2015 o absolutóriu za plnenie rozpočtu Európskeho podporného úradu pre azyl za rozpočtový rok 2013

text:
               30.9.2015

               SK

               Úradný vestník Európskej únie

               L 255/197

      ROZHODNUTIE EURÓPSKEHO PARLAMENTU (EÚ) 2015/1645
      z 29. apríla 2015
      o absolutóriu za plnenie rozpočtu Európskeho podporného úradu pre azyl za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho podporného úradu pre azyl za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho podporného úradu pre azyl za rozpočtový rok 2013 spolu s odpoveďami úradu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória úradu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č.1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (5), a najmä na jeho článok 35,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0085/2015),

         1.

            udeľuje výkonnému riaditeľovi Európskeho podporného úradu pre azyl absolutórium za plnenie rozpočtu úradu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho podporného úradu pre azyl, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 102.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 132, 29.5.2010, s. 11.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2010/291/: Rozhodnutie Rady z  19. januára 2010 , ktorým sa ustanovuje, či Grécko prijalo účinné opatrenia v reakcii na odporúčanie Rady z  27. apríla 2009

text:
               21.5.2010

               SK

               Úradný vestník Európskej únie

               L 125/50

         ROZHODNUTIE RADY
   z 19. januára 2010,
   ktorým sa ustanovuje, či Grécko prijalo účinné opatrenia v reakcii na odporúčanie Rady z 27. apríla 2009
   (2010/291/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 8 v spojení s článkom 126 ods. 13 a článkom 136,
   so zreteľom na odporúčanie Komisie,
   keďže:

               (1)

               V súlade s článkom 126 ods. 1 Zmluvy o fungovaní Európskej únie sa členské štáty majú vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilnenie podmienok pre cenovú stabilitu a silný udržateľný rast smerujúci k vytváraniu pracovných miest. Pakt stability a rastu obsahuje nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (1), ktoré bolo prijaté s cieľom ďalej podporiť rýchlu korekciu nadmerných deficitov verejných financií.

               (3)

               Cieľom reformy Paktu stability a rastu z roku 2005 bolo posilniť jeho účinnosť a hospodárske základy, ako aj zabezpečiť udržateľnosť verejných financií z dlhodobého hľadiska. Malo sa ňou zaistiť, aby sa vo všetkých krokoch v rámci postupu pri nadmernom deficite v plnej miere zohľadňovala najmä hospodárska a rozpočtová situácia. V tomto zmysle Pakt stability a rastu vytvára rámec na podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (4)

               Rada, konajúc na základe odporúčania Komisie, rozhodla 27. apríla 2009 v súlade s článkom 104 ods. 6 Zmluvy o založení Európskeho spoločenstva, že v Grécku existuje nadmerný deficit (2).

               (5)

               Rada, aj na základe odporúčania Komisie, prijala 27. apríla 2009 odporúčanie (3) pre grécke orgány v súlade s článkom 104 ods. 7 Zmluvy o založení Európskeho spoločenstva, pričom ich vyzvala, aby odstránili nadmerný deficit najneskôr do roku 2010 znížením deficitu verejných financií pod úroveň 3 % HDP dôveryhodným a udržateľným spôsobom. Rada na tento účel stanovila gréckej vláde lehotu na prijatie účinných opatrení na 27. október 2009.

               (6)

               Pokrok dosiahnutý pri zlepšovaní zberu a spracovania štatistických údajov a ich oznamovaní, najmä údajov o verejných financiách, ako požadovala Rada, bol nedostatočný. Eurostat nepotvrdil poslednú revíziu oznámenia z októbra 2009 z dôvodu významných neistôt týkajúcich sa číselných údajov, ktoré oznámili grécke orgány. Zavedené postupy na zabezpečenie rýchleho a správneho predkladania údajov o verejných financiách požadované na základe existujúceho právneho rámca sú zjavne neprimerané.

               (7)

               Posúdenie opatrení, ktoré prijalo Grécko na korekciu nadmerného deficitu do roku 2010 v reakcii na odporúčanie Rady podľa článku 104 ods. 7 Zmluvy o založení Európskeho spoločenstva, vedie k týmto záverom:

                           —

                           na základe odporúčania Rady podľa článku 104 ods. 7 v apríli 2009 grécke orgány zaviedli opatrenia, ktoré znižujú deficit, obsiahnuté v zákone o štátnom rozpočte na rok 2009, v aktualizácii programu stability z januára 2009 a dodatočnom balíku fiškálnych opatrení z marca 2009. Hoci však zhoršenie makroekonomických podmienok bolo výraznejšie ako orgány očakávali, verejné financie sa zhoršili v omnoho väčšom rozsahu, ako sa mohlo očakávať v dôsledku výraznejšieho ako plánovaného poklesu, a vo veľkom rozsahu v dôsledku rozpočtovej politiky, ktorú zaviedla grécka vláda. Predovšetkým, na strane výdavkov plnenie rozpočtu na rok 2009 poukazuje na rozsiahle prekročenie výdavkov v roku 2009, z ktorého sa viac ako polovica pripisuje vyšším výdavkom na kompenzácie zamestnancom v porovnaní so sumou vyčlenenou v rozpočte a vyšším kapitálovým výdavkom. Na strane príjmov plnenie rozpočtu na rok 2009 poukazuje na závažné nedostatky v systéme výberu daní vrátane dodržiavania daňových predpisov,

                           —

                           grécke orgány oznámili 25. júna 2009 dodatočné diskrečné opatrenia, ktoré znižujú deficit, s odhadovaným vplyvom na rozpočet vo výške okolo 1,25 % percentuálnych bodov HDP. Grécke orgány však doteraz nevykonali väčšinu opatrení, pričom opatrenia predstavujúce takmer jeden percentuálny bod HDP boli dočasného charakteru (jednorazové) a zameriavali sa na dodatočné príjmy, a teda neboli v súlade s odporúčaniami Rady posilniť fiškálnu úpravu v roku 2009 prostredníctvom trvalých opatrení, najmä na strane výdavkov,

                           —

                           okrem toho, opatrenia zamerané na fiškálnu konsolidáciu vykonané v roku 2009 nepostačujú na dosiahnutie cieľa týkajúceho sa deficitu verejných financií na úrovni 3,7 % HDP v roku 2009. Nezameriavajú sa ani na problémy vyplývajúce z vonkajšej nerovnováhy a zhoršenia postavenia gréckeho hospodárstva z hľadiska konkurencieschopnosti, ako odporúčala Rada,

                           —

                           veľký plánovaný nárast pomeru dlhu k HDP presahuje vplyv zhoršenia pozície z hľadiska čistých vládnych pôžičiek, čo naznačuje nedostatočné úsilie o kontrolu faktorov iných ako čisté pôžičky, ktoré prispievajú k zmene úrovne dlhu.

               (8)

               To vedie k záveru, že značný pokles príjmov a prekročenie výdavkov viedli k výraznému zhoršeniu rozpočtovej pozície Grécka v roku 2009, ktoré možno iba čiastočne pripísať zhoršeniu makroekonomických podmienok, a je teda spôsobené najmä nedostatočnou reakciou gréckych orgánov na odporúčanie Rady z apríla 2009 podľa článku 104 ods. 7 Zmluvy o založení Európskeho spoločenstva,

         PRIJALA TOTO ROZHODNUTIE:
   Článok 1
   Grécko neprijalo účinné opatrenia v reakcii na odporúčanie Rady z 27. apríla 2009 v lehote stanovenej v tomto odporúčaní.
   Článok 2
   Toto rozhodnutie je určené Helénskej republike.

      V Bruseli 19. januára 2010

            Za Radu

            predsedníčka

         E. SALGADO

      (1)  Ú. v. ES L 209, 2.8.1997, s. 6.

      (2)  Ú. v. EÚ L 135, 30.5.2009, s. 21.

      (3)  http://ec.europa.eu/economy_finance/publications/publication14950_en.pdf


title: 2011/237/SZBP: Rozhodnutie Politického a bezpečnostného výboru Atalanta/1/2011 z  13. apríla 2011 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               14.4.2011

               SK

               Úradný vestník Európskej únie

               L 100/72

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/1/2011
   z 13. apríla 2011
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2011/237/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä na jej článok 6,
   keďže:

               (1)

               Podľa článku 6 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa ozbrojených síl EÚ.

               (2)

               PBV 26. novembra 2010 prijal rozhodnutie Atalanta/5/2010 (2) o vymenovaní viceadmirála Juana RODRÍGUEZA GARATA za veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (3)

               Veliteľ operácie EÚ odporučil, aby sa za nového veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania vymenoval komodor Alberto Manuel Silvestre CORREIA.

               (4)

               Vojenský výbor EÚ podporuje toto odporúčanie.

               (5)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Komodor Alberto Manuel Silvestre CORREIA sa týmto vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 14. apríla 2011.

      V Bruseli 13. apríla 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 320, 7.12.2010, s. 8.


title: Spoločná pozícia Rady 2005/725/SZBP zo 17. októbra 2005, ktorou sa aktualizuje spoločná pozícia 2001/931/SZBP o uplatňovaní špecifických opatrení na boj s terorizmom, a ktorou sa zrušuje spoločná pozícia 2005/427/SZBP

text:
               18.10.2005

               SK

               Úradný vestník Európskej únie

               L 272/28

      SPOLOČNÁ POZÍCIA RADY 2005/725/SZBP
   zo 17. októbra 2005,
   ktorou sa aktualizuje spoločná pozícia 2001/931/SZBP o uplatňovaní špecifických opatrení na boj s terorizmom, a ktorou sa zrušuje spoločná pozícia 2005/427/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 15 a 34,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP o uplatňovaní špecifických opatrení na boj s terorizmom (1).

               (2)

               Rada 6. júna 2005 prijala spoločnú pozíciu 2005/427/SZBP, ktorou sa aktualizuje spoločná pozícia 2001/931/SZBP (2).

               (3)

               Spoločná pozícia 2001/931/SZBP stanovuje preskúmanie v pravidelných intervaloch.

               (4)

               Bolo rozhodnuté aktualizovať prílohu k spoločnej pozícii 2001/931/SZBP a zrušiť spoločnú pozíciu 2005/427/SZBP.

               (5)

               Bol vypracovaný zoznam v súlade s kritériami stanovenými v článku 1 ods. 4 spoločnej pozície 2001/931/SZBP,

         PRIJALA TÚTO SPOLOČNÚ POZÍCIU:
   Článok 1
   Zoznam osôb, skupín a subjektov, na ktoré sa vzťahuje spoločná pozícia 2001/931/SZBP, je uvedený v prílohe.
   Článok 2
   Spoločná pozícia 2005/427/SZBP sa týmto zrušuje.
   Článok 3
   Táto spoločná pozícia nadobúda účinnosť dňom jej prijatia.
   Článok 4
   Táto spoločná pozícia sa uverejní v Úradnom vestníku Európskej únie.

      V Luxemburgu 17. októbra 2005

            Za Radu

            predsedníčka

         M. BECKETT

      (1)  Ú. v. ES L 344, 28.12.2001, s. 93. Spoločná pozícia naposledy zmenená a doplnená spoločnou pozíciou 2005/220/SZBP (Ú. v. EÚ L 69, 16.3.2005, s. 59).

      (2)  Ú. v. EÚ L 144, 8.6.2005, s. 54.

      PRÍLOHA
      Zoznam osôb, skupín a subjektov uvedených v článku 1 (1)

      1.   OSOBY

                  1.

                  ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2. 1966, miesto narodenia: Alžír (Alžírsko), (člen al-Takfir a al-Hijra)

                  2.

                  ABOUD, Maisi (alias švajčiarsky Abderrahmane), dátum narodenia: 17. 10. 1964, miesto narodenia: Alžír (Alžírsko), (člen al-Takfir a al-Hijra)

                  3.

                  * ALBERDI URANGA, Itziar (aktivista ETA), dátum narodenia: 7. 10. 1963, miesto narodenia: Durango (Biskajsko), číslo preukazu totožnosti: 78.865.693

                  4.

                  * ALBISU IRIARTE, Miguel (aktivista ETA; člen Gestoras Pro-amnistía), dátum narodenia: 7. 6. 1961, miesto narodenia: San Sebastián (Guipúzcoa), číslo preukazu totožnosti: 15.954.596

                  5.

                  AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26. 6. 1967, miesto narodenia: Qatif-Bab al Shamal (Saudská Arábia); občan Saudskej Arábie

                  6.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia); občan Saudskej Arábie

                  7.

                  AL YACOUB, Ibrahim Salih Mohammed, dátum narodenia: 16. 10. 1966, miesto narodenia: Tarut (Saudská Arábia); občan Saudskej Arábie

                  8.

                  * APAOLAZA SANCHO, Iván (aktivista ETA; člen K. Madrid), dátum narodenia: 10. 11. 1971, miesto narodenia: Beasain (Guipúzcoa), číslo preukazu totožnosti: 44.129.178

                  9.

                  ARIOUA, Azzedine, dátum narodenia: 20. 11. 1960, miesto narodenia: Constantine (Alžírsko), (člen al-Takfir a al-Hijra)

                  10.

                  ARIOUA, Kamel (alias Lamine Kamel), dátum narodenia: 18. 8. 1969, miesto narodenia: Constantine (Alžírsko), (člen al-Takfir a al-Hijra)

                  11.

                  ASLI, Mohamed (alias Dahmane Mohamed), dátum narodenia: 13. 5. 1975, miesto narodenia: Ain Taya (Alžírsko), (člen al-Takfir a al-Hijra)

                  12.

                  ASLI, Rabah, dátum narodenia: 13. 5. 1975, miesto narodenia: Ain Taya (Alžírsko), (člen al-Takfir a al-Hijra)

                  13.

                  * ARZALLUS TAPIA, Eusebio (aktivista ETA), dátum narodenia: 8. 11. 1957, miesto narodenia: Regil (Guipúzcoa), číslo preukazu totožnosti: 15.927.207

                  14.

                  ATWA, Ali (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu

                  15.

                  DARIB, Noureddine (alias Carreto; alias Zitoun Mourad), dátum narodenia: 1. 2. 1972, miesto narodenia: Alžírsko, (člen al-Takfir a al-Hijra)

                  16.

                  DJABALI, Abderrahmane (alias Touil), dátum narodenia: 1. 6. 1970, miesto narodenia: Alžírsko, (člen al-Takfir a al-Hijra)

                  17.

                  * ECHEBERRIA SIMARRO, Leire (aktivista ETA), dátum narodenia: 20. 12. 1977, miesto narodenia: Basauri (Biskajsko), číslo preukazu totožnosti: 45.625.646

                  18.

                  * ECHEGARAY ACHIRICA, Alfonso (aktivista ETA), dátum narodenia: 10. 1. 1958, miesto narodenia: Plencia (Biskajsko), číslo preukazu totožnosti: 16.027.051

                  19.

                  EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10. 7. 1965 alebo 11. 7. 1965, miesto narodenia: El Dibabiya, Saudská Arábia; občan Saudskej Arábie

                  20.

                  FAHAS, Sofiane Yacine, dátum narodenia: 10. 9. 1971, miesto narodenia: Alžír (Alžírsko), (člen al-Takfir a al-Hijra)

                  21.

                  * GOGEASCOECHEA ARRONATEGUI, Eneko (aktivista ETA), dátum narodenia: 29. 4. 1967, miesto narodenia: Guernica (Biskajsko), číslo preukazu totožnosti: 44.556.097

                  22.

                  * IPARRAGUIRRE GUENECHEA, Ma Soledad (aktivista ETA), dátum narodenia: 25. 4. 1961, miesto narodenia: Escoriaza (Navarra), číslo preukazu totožnosti: 16.255.819

                  23.

                  * IZTUETA BARANDICA, Enrique (aktivista ETA), dátum narodenia: 30. 7. 1955, miesto narodenia: Santurce (Biskajsko), číslo preukazu totožnosti: 14.929.950

                  24.

                  IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  25.

                  LASSASSI, Saber (alias Mimiche), dátum narodenia: 30. 11. 1970, miesto narodenia: Constantine (Alžírsko) (člen al-Takfir a al-Hijra)

                  26.

                  MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14. 4. 1965 alebo 1. 3. 1964, miesto narodenia: Pakistan, číslo pasu: 488555

                  27.

                  MOKTARI, Fateh (alias Ferdi Omar) dátum narodenia: 26. 12. 1974, miesto narodenia: Hussein Dey (Alžírsko), (člen al-Takfir a al-Hijra)

                  28.

                  * MORCILLO TORRES, Gracia (aktivista ETA; člen Kas/Ekin), dátum narodenia: 15. 3. 1967, miesto narodenia: San Sebastián (Guipúzcoa), číslo preukazu totožnosti: 72.439.052

                  29.

                  MUGHNIYAH, Imad Fa'iz (alias MUGHNIYAH, Imad Fayiz), starší spravodajský dôstojník hnutia HIZBALLÁH, dátum narodenia: 7. 12. 1962, miesto narodenia: Tayr Dibba, Libanon, číslo pasu: 432298 (Libanon)

                  30.

                  * NARVÁEZ GOÑI, Juan Jesús (aktivista ETA), dátum narodenia: 23. 2. 1961, miesto narodenia: Pamplona (Navarra), číslo preukazu totožnosti: 15.841.101

                  31.

                  NOUARA, Farid, dátum narodenia: 25. 11. 1973, miesto narodenia: Alžír (Alžírsko) (člen al-Takfir a al-Hijra)

                  32.

                  * ORBE SEVILLANO, Zigor (aktivista ETA; člen Jarrai/Haika/Segi), dátum narodenia: 22. 9. 1975, miesto narodenia: Basauri (Biskajsko), číslo preukazu totožnosti: 45.622.851

                  33.

                  * PALACIOS ALDAY, Gorka (aktivista ETA; člen K.Madrid), dátum narodenia: 17. 10. 1974, miesto narodenia: Baracaldo (Biskajsko), číslo preukazu totožnosti: 30.654.356

                  34.

                  * PEREZ ARAMBURU, Jon Iñaki (aktivista ETA; člen Jarrai/Haika/Segi), dátum narodenia: 18. 9. 1964, miesto narodenia: San Sebastián (Guipúzcoa), číslo preukazu totožnosti: 15.976.521

                  35.

                  * QUINTANA ZORROZUA, Asier (aktivista ETA; člen K.Madrid), dátum narodenia: 27. 2. 1968, miesto narodenia: Bilbao (Biskajsko), číslo preukazu totožnosti: 30.609.430

                  36.

                  RESSOUS, Hoari (alias Hallasa Farid), dátum narodenia: 11. 9. 1968, miesto narodenia: Alžír (Alžírsko), (člen al-Takfir a al-Hijra)

                  37.

                  * RUBENACH ROIG, Juan Luis (aktivista ETA; člen K.Madrid), dátum narodenia: 18. 9. 1963, miesto narodenia: Bilbao (Biskajsko), číslo preukazu totožnosti: 18.197.545

                  38.

                  SEDKAOUI, Noureddine (alias Nounou), dátum narodenia: 23. 6. 1963, miesto narodenia: Alžír (Alžírsko), (člen al-Takfir a al-Hijra)

                  39.

                  SELMANI, Abdelghani (alias Gano), dátum narodenia: 14. 6. 1974, miesto narodenia: Alžír (Alžírsko), (člen al-Takfir a al-Hijra)

                  40.

                  SENOUCI, Sofiane, dátum narodenia: 15. 4. 1971, miesto narodenia: Hussein Dey (Alžírsko), (člen al-Takfir a al-Hijra)

                  41.

                  SISON, Jose Maria (alias Armando Liwanag, alias Joma, vedúci Komunistickej strany Filipín vrátane NPA), dátum narodenia: 8. 2. 1939, miesto narodenia: Cabugao, Filipíny

                  42.

                  TINGUALI, Mohammed (alias Mouh di Kouba), dátum narodenia: 21. 4. 1964, miesto narodenia: Blida (Alžírsko), (člen al-Takfir a al-Hijra)

                  43.

                  * URANGA ARTOLA, Kemen (aktivista ETA; člen Herri Batasuna/E.H/Batasuna), dátum narodenia: 25. 5. 1969, miesto narodenia: Ondarroa (Biskajsko), číslo preukazu totožnosti: 30.627.290

                  44.

                  * VALLEJO FRANCO, Iñigo (aktivista ETA), dátum narodenia: 21. 5. 1976, miesto narodenia: Bilbao (Biskajsko), číslo preukazu totožnosti: 29.036.694

                  45.

                  * VILA MICHELENA, Fermín (aktivista ETA; člen Kas/Ekin), dátum narodenia: 12. 3. 1970, miesto narodenia: Irún (Guipúzcoa), číslo preukazu totožnosti: 15.254.214

            2.   SKUPINY A SUBJEKTY

                  1.

                  Organizácia Abu Nidal (ANO), (alias Revolučná rada Fatah, Arabské revolučné brigády, Čierny september a Revolučná organizácia moslimských socialistov)

                  2.

                  Brigáda mučeníkov Al Aqsa

                  3.

                  Al-Aqsa e.V.

                  4.

                  Al-Takfir a Al-Hijra

                  5.

                  * Nuclei Territoriali Antimperialisti (Protiimperialistické územné jednotky)

                  6.

                  * Cooperativa Artigiana Fuoco ed Affini – Occasionalmente Spettacolare

                  7.

                  * Nuclei Armati per il Comunismo (Ozbrojené jednotky za komunizmus)

                  8.

                  Aum Shinrikyo (alias AUM, alias Najvyššia pravda Aum, alias Aleph)

                  9.

                  Babbar Khalsa

                  10.

                  * Bunka proti kapitálu, väzeniu, väzenskej stráži a väzenským celám (CCCCC – Cellula Contro Capitale, Carcere i suoi Carcerieri e le sue Celle)

                  11.

                  Komunistická strana Filipín vrátane Novej ľudovej armády [New People’s Army (NPA], Filipíny, spojená s Jose Mariom C. Sisonom (alias Armando Liwanag, alias Joma, vedúci Komunistickej strany Filipín vrátane NPA)

                  12.

                  * Continuity Irish Republican Army (CIRA)

                  13.

                  * Euskadi Ta Askatasuna/Tierra Vasca y Libertad/Baskická vlasť a sloboda (ETA) (Nasledovné organizácie sú súčasťou teroristickej organizácie ETA: K.a.s., Xaki, Ekin, Jarrai-Haika-Segi, Gestoras pro-amnistía, Askatasuna, Batasuna (alias Herri Batasuna, alias Euskal Herritarrok)

                  14.

                  Gama'a al-Islamiyya (Islamská skupina), (alias Al-Gama'a al-Islamiyya, IG)

                  15.

                  Islamský front veľkých východných bojovníkov (IBDA-C)

                  16.

                  * Grupos de Resistencia Antifascista Primero de Octubre/Protifašistické skupiny odporu prvého októbra (GRAPO)

                  17.

                  Hamas (vrátane Hamas-Izz al-Din al-Qassem)

                  18.

                  Holy Land Foundation for Relief and Development (Nadácia Svätej zeme pre ochranu a rozvoj)

                  19.

                  Medzinárodná federácia sikhskej mládeže (ISYF)

                  20.

                  * Solidarietà Internazionale (Medzinárodná solidarita)

                  21.

                  Kahane Chai (Kach)

                  22.

                  Strana kurdských pracujúcich (PKK), (alias KADEK; alias KONGRA-GEL)

                  23.

                  * Loyalist Volunteer Force (LVF)

                  24.

                  Organizácia Mujahedin-e Khalq (MEK alebo MKO) [okrem „Národnej rady odporu Iránu (NCRI)], [alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov]

                  25.

                  Národná oslobodzovacia armáda (Ejército de Liberación Nacional)

                  26.

                  * Orange Volunteers (OV)

                  27.

                  Front oslobodenia Palestíny (PLF)

                  28.

                  Palestínsky islamský džihád (PIJ)

                  29.

                  Ľudový front za oslobodenie Palestíny (PFLP)

                  30.

                  Ľudový front za oslobodenie Palestíny – Hlavné veliteľstvo (alias PFLP – Hlavné veliteľstvo)

                  31.

                  * Real IRA

                  32.

                  * Brigate Rosse per la Costruzione del Partito Comunista Combattente (Červené brigády pre budovanie bojujúcej komunistickej strany)

                  33.

                  * Red Hand Defenders (RHD)

                  34.

                  Revolučné ozbrojené sily Kolumbie (FARC)

                  35.

                  * Revolučné bojové skupiny/Epanastatiki Pirines

                  36.

                  * Revolučná organizácia 17. novembra/Dekati Evdomi Noemvri

                  37.

                  Revolučná ľudová oslobodzovacia armáda/front/strana (DHKP/C) [alias Devrimci Sol (Revolučná ľavica), Dev Sol]

                  38.

                  * Revolučný ľudový boj/Epanastatikos Laikos Agonas (ELA)

                  39.

                  Svetlý chodník (SL) (Sendero Luminoso)

                  40.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  41.

                  * Brigata XX Luglio (Brigáda dvadsiateho júla)

                  42.

                  * Ulster Defence Association/Ulster Freedom Fighters (UDA/UFF)

                  43.

                  Spojené sebaobranné sily/skupina Kolumbie (Autodefensas Unidas de Colombia – AUC)

                  44.

                  * Nucleo di Iniziativa Proletaria Rivoluzionaria (Jednotka revolučnej proletárskej iniciatívy)

                  45.

                  * Nuclei di Iniziativa Proletaria (Jednotky proletárskej iniciatívy)

                  46.

                  * F.A.I – Federazione Anarchica Informale (Neoficiálna anarchistická federácia)

         (1)  Na osoby, skupiny a subjekty označené hviezdičkou sa vztăhuje len člānok 4 Spoločnej pozície 2001/931/SZBP.


title: 2012/56/EÚ: Rozhodnutie Komisie z  31. januára 2012 o revízii prahových úrovní uvedených v článku 157 písm. b) a článku 158 ods. 1 nariadenia (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách

text:
               1.2.2012

               SK

               Úradný vestník Európskej únie

               L 29/43

         ROZHODNUTIE KOMISIE
   z 31. januára 2012
   o revízii prahových úrovní uvedených v článku 157 písm. b) a článku 158 ods. 1 nariadenia (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách
   (2012/56/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 271,
   keďže:

               (1)

               Nariadením Komisie (EÚ) č. 1251/2011 (2) sa upravili prahové hodnoty uplatniteľné v oblasti postupov zadávania zákaziek, ktoré sú stanovené v smernici Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (3).

               (2)

               Z dôvodu koherentnosti je preto potrebné primerane upraviť prahové úrovne uvedené v článku 157 písm. b) a článku 158 ods. 1 nariadenia (ES, Euratom) č. 2342/2002.

               (3)

               Vzhľadom na to, že prahové úrovne upravené nariadením (EÚ) č. 1251/2011 sa uplatňujú od 1. januára 2012, toto rozhodnutie sa takisto musí uplatňovať od 1. januára 2012. Je preto potrebné stanoviť, aby toto rozhodnutie nadobudlo účinnosť dňom po jeho uverejnení v Úradnom vestníku Európskej únie.

               (4)

               Rozhodnutie Komisie 2010/78/EÚ z 9. februára 2010 o revízii prahových úrovní uvedených v článku 157 písm. b) a článku 158 ods. 1 nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách (4), sa stalo neaktuálnym, a preto sa musí zrušiť,

         PRIJALA TOTO ROZHODNUTIE:
   Článok 1
   Hodnoty prahových úrovní uplatniteľných v oblasti postupov zadávania zákaziek vyjadrené v eurách sa stanovujú takto:

               —

               5 000 000 EUR v článku 157 písm. b),

               —

               130 000 EUR v článku 158 ods. 1 písm. a),

               —

               200 000 EUR v článku 158 ods. 1 písm. b),

               —

               5 000 000 EUR v článku 158 ods. 1 písm. c).

         Článok 2
   Rozhodnutie 2010/78/EÚ sa zrušuje.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2012.

      V Bruseli 31. januára 2012

            Za Komisiu

            predseda

         José Manuel BARROSO

      (1)  Ú. v. ES L 357, 31.12.2002, s. 1.

      (2)  Ú. v. EÚ L 319, 2.12.2011, s. 43.

      (3)  Ú. v. EÚ L 134, 30.4.2004, s. 114.

      (4)  Ú. v. EÚ L 37, 10.2.2010, s. 73.


title: 2014/490/EÚ: Rozhodnutie č. 2 spoločného výboru regionálneho dohovoru o paneuro-stredomorských preferenčných pravidlách pôvodu z 21. mája 2014 , pokiaľ ide o žiadosť Moldavskej republiky stať sa zmluvnou stranou regionálneho dohovoru o paneuro-stredomorských preferenčných pravidlách pôvodu

text:
               23.7.2014

               SK

               Úradný vestník Európskej únie

               L 217/88

         ROZHODNUTIE č. 2 SPOLOČNÉHO VÝBORU REGIONÁLNEHO DOHOVORU O PANEURO-STREDOMORSKÝCH PREFERENČNÝCH PRAVIDLÁCH PÔVODU
   z 21. mája 2014,
   pokiaľ ide o žiadosť Moldavskej republiky stať sa zmluvnou stranou regionálneho dohovoru o paneuro-stredomorských preferenčných pravidlách pôvodu

      (2014/490/EÚ)

   SPOLOČNÝ VÝBOR,
   so zreteľom na regionálny dohovor o paneuro-stredomorských preferenčných pravidlách pôvodu (1),
   keďže:

               (1)

               V článku 5 ods. 1 regionálneho dohovoru o paneuro-stredomorských preferenčných pravidlách pôvodu (ďalej len „dohovor“) sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú ustanovené preferenčné pravidlá pôvodu.

               (2)

               Moldavská republika 17. júla 2013 predložila depozitárovi dohovoru písomnú žiadosť o pristúpenie k dohovoru.

               (3)

               Moldavská republika je členom Stredoeurópskej dohody o voľnom obchode medzi Albánskom, Bosnou a Hercegovinou, bývalou Juhoslovanskou republikou Macedónsko, Moldavskou republikou, Čiernou Horou, Srbskom a Kosovom (2). Na základe toho má Moldavská republika uzavretú platnú dohodu o voľnom obchode so šiestimi zmluvnými stranami dohovoru a spĺňa podmienku stanovenú v článku 5 ods. 1 dohovoru, aby sa stala zmluvnou stranou.

               (4)

               V článku 4 ods. 3 písm. b) dohovoru sa stanovuje, že spoločný výbor prijíma rozhodnutím prizvania adresované tretím stranám pristúpiť k dohovoru.

               (5)

               Švajčiarska konfederácia a Lichtenštajnské kniežatstvo informovali sekretariát spoločného výboru, že neboli schopní pred zasadnutím 21. mája dokončiť svoje vnútorné postupy a že v súlade s článkom 4 ods. 4 dohovoru ich prijatie rozhodnutia na uvedenom zasadnutí podlieha dokončeniu týchto postupov,

         PRIJAL TOTO ROZHODNUTIE:
   Článok 1
   Moldavská republika sa prizýva, aby pristúpila k regionálnemu dohovoru o paneuro-stredomorských preferenčných pravidlách pôvodu.
   Článok 2
   Toto rozhodnutie nadobúda účinnosť 1. septembra 2014.

      V Bruseli 21. mája 2014

            Za spoločný výbor

            predseda

         P.-J. LARRIEU

      (1)  Ú. v. EÚ L 54, 26.2.2013, s. 4.

      (2)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.